|  |
| --- |
| +\*xfs\*pvs\*Akl\*cvA\*xBj\*qkc\*ogw\*lmk\*mhs\*cgg\*pBk\*-+\*yqw\*taC\*jmw\*thA\*ugc\*yla\*icz\*uwD\*xnB\*xCc\*zew\*-+\*eDs\*ors\*djA\*lyd\*lyd\*Adj\*jEE\*hrk\*lpw\*zfn\*zfE\*-+\*ftw\*azj\*ucw\*Cww\*fnk\*oEs\*gia\*swv\*ktc\*Etk\*onA\*-+\*ftA\*sku\*qza\*xkh\*BjE\*Cyc\*tjb\*tBm\*wlE\*jfs\*uws\*-+\*xjq\*zht\*xjE\*Avj\*zfB\*qdw\*urw\*Bhy\*CEy\*ghw\*uzq\*- |

 

**REPUBLIKA HRVATSKA**

**KRAPINSKO - ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKA NAČELNICA**

KLASA: 240-02/25-01/01

URBROJ: 2140-18-01-25-10

Krapinske Toplice, 20.06.2025.

Na temelju članka 24. stavak 1. i 3., članka 6. stavak 7. Zakona o sustavu civilne zaštite („Narodne novine“, broj 82/15, 118/18, 31/20 i 20/21), članka 5. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“, broj 126/19 i 17/20) i članka 46. Statuta Općine Krapinske Toplice („Službeni glasnik Krapinsko – zagorske županije“, broj 16A/25), Općinska načelnica Općine Krapinske Toplice, dana 20.06.2025. godine donosi

**ODLUKU O OSNIVANJU**

**STOŽERA CIVILNE ZAŠTITE OPĆINE KRAPINSKE TOPLICE**

Članak 1.

Ovom Odlukom se osniva Stožer civilne zaštite Općine Krapinske Toplice (u daljnjem tekstu: Stožer civilne zaštite) kao stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Članak 2.

U Stožer civilne zaštite imenuju se:

1. LUKA IVANKOVIĆ, za načelnika Stožera civilne zaštite Općine Krapinske Toplice
2. MILAN KRAMARIĆ, za zamjenika načelnika
3. DRAGAN ŽILIĆ, mag.pol., za člana
4. VEDRAN DRAGANIĆ, za člana
5. TATJANA PETRANOVIĆ CAPAR, za članicu
6. dr.med. DIJANA DEČMAN, za članicu
7. IVICA HALAPIR, za člana
8. SNJEŽANA KOREN, za članicu
9. BRANIMIR SUTON, za člana
10. DARIJA GRANEC, za članicu

Članak 3.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Članak 4.

Sastavni dio ove Odluke je Plan pozivanja Stožera civilne zaštite i tablica s podacima članova Stožera civilne zaštite.

Članak 5.

Način rada Stožera civilne zaštite uređuje se poslovnikom koji donosi Općinska načelnica Općine Krapinske Toplice.

Članak 6.

Jedinstveni upravni odjel Općine Krapinske Toplice obavlja administrativne i tehničke poslove te osigurava uvjete za rad Stožera civilne zaštite.

Članak 7.

Radom Stožera civilne zaštite rukovodi Načelnik stožera, a kada se proglasi velika nesreća rukovođenje preuzima izvršno tijelo Općine Krapinske Toplice odnosno Općinska načelnica.

Članak 8.

Stupanjem na snagu ove Odluke prestaje važiti Odluka o osnivanju i imenovanju Stožera civilne zaštite Općine Krapinske Toplice („Službeni glasnik Krapinsko – zagorske županije“, broj 29/21).

Članak 9.

Ova Odluka stupa na snagu danom donošenja, a objaviti će se u „Službenom glasniku Krapinsko-zagorske županije“.

 OPĆINSKA NAČELNICA

 Gordana Jureković

**PLAN POZIVANJA**

**Stožera civilne zaštite Općine Krapinske Toplice**

**I.**

Ovim Planom utvrđuje se postupak pozivanja i aktiviranja kojim se članovi Stožera civilne zaštite Općine Krapinske Toplice (u daljnjem tekstu: Stožer) dovode u stanje operativnosti i spremnosti za izvršavanje zadaća civilne zaštite tijekom i izvan redovnog radnog vremena, u slučaju neposredne prijetnje i nastupa okolnosti u kojima je potrebno poduzimati aktivnosti za zaštitu i spašavanje stanovništva, imovine i okoliša na području Općine Krapinske Toplice (dalje u tekstu: Općina)

**II.**

Stožer se poziva i aktivira kao stručno, operativno i koordinativno tijelo koje usklađuje djelovanje operativnih snaga civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti sustava civilne zaštite u velikim nesrećama i katastrofama.

**III.**

Općinska načelnica Općine može pozvati Stožer na sljedeće načine: ( sukladno o trenutnoj situaciji, sama će odabrati koji će sustav pozivanja koristiti u danoj situaciji):

1. **Prvi način** pozivanja Stožera je kad pozivanje obavlja osoba koju ovlasti Općinska načelnica Općine korištenjem fiksne ili mobilne linije. Upotreba ovog sustava podrazumijeva da su telekomunikacijske veze u funkciji.
2. **Drugi način** pozivanja Stožera je korištenjem vlastitog teklićkog sustava koji se primjenjuje u situacijama kada telefonske veze nisu u funkciji. Ovaj sustav se koristi u slučaju kada pozivanje Stožera ne bi bilo moguće putem telefonskih linija zbog prekida ili oštećenja pojedinih dijelova telekomunikacijske infrastrukture na ugroženom području.

Plan pozivanja sastavni je dio Plana zaštite i spašavanja Općine.

 OPĆINSKA NAČELNICA

 Gordana Jureković